לנינגראדץ (כדורגל)

מועדון הכדורגל לנינגראדץ (ברוסית: Футбольный клуб Ленинградец) הוא מועדון כדורגל מקצועני, המייצג את מחוז לנינגרד בליגה הרוסית השנייה בכדורגל. הוקם ביוני 2018. ייחודו של המועדון בכך, שהוא נוטה שלא לרתום לשורותיו שחקן לא מקומי ובכך מגביל מאוד את הכישרונות שיכולים לשחק אצלו. ערך מורחב – טוסנו (כדורגל) מועדון הכדורגל לנינגראדץ הוקם ביוזמת מושל מחוז לנינגרד אלכסנדר דרוזדנקו בקיץ 2018 במקום קבוצת טוסנו שפורקה, על מנת לייצג את מחוז לנינגרד בליגות המקצועניות ברוסיה. משחק הבכורה הראשון של הקבוצה היה נגד קבוצת המילואים של לוקומוטיב מוסקבה, קאזאנקה, שהסתיים בניצחון 2:0 ואסף קהל של 650 אוהדים, רובם אוהדי טוסנו לשעבר. הדרבי העירוני הראשון נערך ב-30 ביולי 2018 במסגרת משחקי הגביע הרוסי בכדורגל נגד זבזדה סנקט פטרבורג ובו הקבוצה הפסידה 1–3 לזבזדה, שהעפילה לשלב הבא. בעונת 2019/2020 העפילה עד לשלב 32 האחרונות בגביע ממנו הודחה על ידי בלטיקה קלינינגרד במשחק שנכחו בו 1,300 צופים, במה שמהווה שיא צופים בתולדות הקבוצה והנובה ארנה. בתום עונת 2020/2021 סיימה במקום השלישי בבית בליגה הרוסית השנייה בכדורגל. בעונת 2021/2022 התמקמה בצמרת הטבלה של הבית שלה בליגה השנייה, בעונה שכללה התמודדויות מול יריבות עירוניות כמו דינמו סנקט פטרבורג, זבזדה סנקט פטרבורג וזניט-2. בתום עונת 2022/2023 זכתה באליפות הבית בליגה השנייה והבטיחה העפלה לליגה הראשונה, שתי מחזורים לסיום העונה. בתום עונת 2023/2024 ירדה חזרה לליגה השנייה. ערך מורחב – הדרבי של סנקט פטרבורג מאז 2019 התפתחה יריבות עירונית בין לנינגראדץ לקבוצות נוספות מהעיר סנקט פטרבורג כמו זבזדה סנקט פטרבורג וזניט-2 סנקט פטרבורג. בעונת 2022 נוספה לכך יריבות עם המועדון הוותיק ביותר בעיר: דינמו סנקט פטרבורג שמשחקי הדרבי ביניהן קיבלו אופי תחרותי יותר לעומת שתי האחרות. המועדון משתף פעולה עם מועדון הכדורגל גטצ'ינה, שבשנת 2019 הפך לבית ספר לספורט בשם לנינגראדץ גטצ'ינה וסופח למועדון לנינגראדץ כקבוצת מילואים, שהעפיל לגמר גביע מחוז לנינגרד בכדורגל בעונת 2018 והתמודד באליפות צפון-מערב של הליגה השלישית. ערכים מורחבים – אצטדיון קירובץ (טיחווין), נובה ארנה מאז הקמתה הקבוצה מארחת את מרבית משחקי הבית שלה בנובה ארנה (Nova Arena), שבעיר סנקט פטרבורג. אצטדיון משני נוסף הוא האצטדיון העירוני בעיר טיחווין שבמחוז לנינגרד, המכיל 6,000 מושבים. מתחם האימונים של הקבוצה נמצא בעיירה רושצ'ינו, שבמחוז לנינגרד ונקרא רושצ'ינו ארנה, ששופץ לקראת מונדיאל 2018 ומהווה מתקן אימונים ובו 2 מגרשי דשא, אצטדיון של 500 מושבים, מרכז שיקום רפואי ובית הארחה. שטח המתחם מגיע ל-29,000 קמ"ר. עלות בנייתו עמדה על 302 מיליון רובלים ובמהלך מונדיאל 2018 שימש כמתחם אימונים עבור נבחרת קרואטיה בכדורגל. הקבוצה אירחה בו מספר משחקים בליגה המקצוענית. החברה נמצאת בבעלות מספר משקיעים, שהעיקרים שבהם הם חברת LSR Group. החברה זוכה לתמיכת ממשלת מחוז לנינגרד ומשרדי הקבוצה ממוקמים בכפר פרודי, במחוז המשנה ויבורג שבצפון-מערב מחוז לנינגרד, סמוך לגבול עם פינלנד. הליגה הרוסית השנייה בכדורגל זכייה (1): 2022/2023 אתר האינטרנט הרשמי של לנינגראדץ לנינגראדץ, ברשת החברתית אקס (טוויטר) לנינגראדץ, ביישום טלגרם לנינגראדץ, ברשת החברתית אינסטגרם לנינגראדץ, ברשת החברתית VK לנינגראדץ, סרטונים בערוץ היוטיוב פרופיל, באתר Transfermarkt פרופיל, באתר Soccerway פרופיל, באתר WorldFootball.net כך לפי נתוני אתר נובה ארנה Объявлено о создании клуба «Ленинградец», в состав которого могут войти игроки «Тосно» Был «Тосно», стал «Ленинградец» Сто миллионов и экс-тренер «Зенита». Они пришли вместо «Тосно» Презентация клуба Ленинградец לנינגראדץ באתר Soccerway.com Сезон 2019/2020 завершен досрочно Ориентируются на «Атлетик» и мало пропускают Соревнования МРО «Северо-Запад» по футболу Ленинградец проведет игру в Тихвине Главный тренер «Ленинградца» Борис Рапопорт: Нам предстоит втягивающий сезон